સંદીપ ચિંતાનીયા મૂળ સોનીપતનો વતની હતો. દિલ્હી અને હરિયાણામાં કરેલી અનેક હત્યાઓ અને ખંડણીના કેસમાં મોસ્ટ વોન્ટેડ રહ્યો હતો. એક મૂડભેઠ દરમિયાન હરિયાણા પોલીસના હાથે તે મરાયો હતો. વાત એવી હતી કે ૨૦૧૩માં પોલીસે તેની ધરપકડ કરી હતી, પરંતુ તે પછી કસ્ટડીમાંથી કોર્ટમાં લઈ જતી વખતે ભાગી છૂટયો હતો. એ વખતે તે પોલીસના હાથે ગોળીબારમાં મૃત્યુ પામ્યો હતો આ વાતને કેટલાક વર્ષો થયા, પરંતુ એક ડઝન સભ્યો ધરાવતી તેની ગેંગ હજી સક્રિય છે. તેની ગેંગનું નામ પણ સંદીપ ચિંતાનીયા ગેંગ જ છે. મૃત્યુ બાદ પણ તેની ગેંગ લોકોને ભયભીત કરે છે. દિલ્હી અને હરિયાણામાં આ ગેંગ રિયલ એસ્ટેટ સંબંધી ખંડણી અને ચોરી-લૂંટફાટના ગુનાઓ આચરે છે. કહેવાય છે કે ચિંતાનીયાના નામ માત્રથી લોકો ધ્રૂજી ઊઠે છે.